กองกิมจิยังฮิต 2บลจ.เปิดขาย ผลตอบแทนดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — บลจ.ทหารไทยแอสเซท พลัส ยันกองทุนพันธบัตรเกาหลียังฮิต เปิดขายเอาใจลูกค้า ผลตอบแทนสูงกว่าในบ้าน 0.50.6%
นายสมจินต์ ศรไพศาล กรรมการ ผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า บริษัทเตรียมเปิดขายกองทุนเปิดเพื่อลงทุนในพันธบัตรเกาหลีใต้เพิ่มอีก 2 รุ่น คือ รุ่นที่ 54 อายุประมาณ 1 ปี มูลค่ากองทุน 1,000 ล้านบาท โดยมีผลตอบแทนอยู่ที่ประมาณ 1.70% และรุ่นที่ 58 อายุประมาณ 1 ปี 9 เดือน มูลค่ากองทุน 500 ล้านบาท ให้ผลตอบแทนอยู่ที่ประมาณ 2.40% โดยกำหนดเปิดขายครั้งแรกวันที่ 24 ก.พ.2 มี.ค.นี้ ลงทุนขั้นต่ำ 2,000 บาท 
ทั้งนี้ ทั้งสองกองทุนมีการทำสัญญาปกป้องความเสี่ยงจากอัตราแลกเปลี่ยนเต็มจำนวน 
“กองทุนที่เปิดใหม่มีผลตอบแทนมากกว่าอัตราดอกเบี้ยเงินฝากในประเทศ ถือเป็นทางเลือกในการบริหารและจัดการเงินลงทุนในระยะปานกลางที่เหมาะสม ไม่นานเกินไป” นายสมจินต์ กล่าว 
ด้านนายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บลจ.แอสเซท พลัส กล่าวว่า ในวันที่ 24 ก.พ.นี้ บริษัทจะเปิดขายและรับซื้อคืนรอบใหม่ กองทุนเปิดแอสเซทพลัสทวีเงินออม 2 (ASPMMF2) ซึ่งเป็นกองทุนตราสารหนี้ อายุ 6 เดือน โดยจะพิจารณาลงทุนในตั๋วเงินคลัง 100% ซึ่งคาดว่าจะให้ผลตอบแทนที่ 1.15% ต่อปี 
สำหรับพันธบัตรเกาหลีใต้ยังให้ผลตอบแทนสูงกว่าตราสารหนี้ในประเทศประมาณ 0.50.6% ต่อปี ดังนั้นตั้งแต่วันนี้3 มี.ค. บริษัทจะเปิดขายกองทุนเกาหลีใต้อีก 1 กองทุน ได้แก่ กองทุนเปิดเอฟไอเอฟตราสารหนี้ระยะสั้น 7/7M (STFIXEDFIF7/7M) อายุประมาณ 7 เดือน คาดจะสามารถให้ผลตอบแทนสุทธิประมาณ 1.60% ต่อปี